มาแปลก! BBL-F มีบิ๊กล็อตเช้านี้ 1.90 พันลบ.
มาแปลก! BBL-F มีบิ๊กล็อตเช้านี้ มูลค่า 1.90 พันลบ. 21 รายการ ปริมาณ 10.06 ล้านหุ้น ราคาเฉลี่ย 189 บ./หุ้น ซึ่งเป็นราคาต่ำกว่ากระดานซื้อขาย โดยราคาหุ้น BBL-F ปิดตลาดเช้านี้อยู่ที่ 189.50 บ. มูลค่าซื้อขายที่ 1.91 พันลบ.
26 มิ.ย. 2560

ผู้สื่อข่าวรายงานว่า วันนี้ (26 มิ.ย.) มีรายการสรุปซื้อขายกระดานรายใหญ่ (Big lot) ภาคเช้าของหุ้นธนาคารกรุงเทพ จำกัด (มหาชน) หรือ BBL-F จำนวน 21 รายการ ปริมาณ 10,064,708 หุ้น มูลค่ารวม 1.90 พันล้านบาท ราคาเฉลี่ย 189 บาทต่อหุ้น ซึ่งเป็นราคาต่ำกว่ากระดานซื้อขาย
โดยราคาหุ้น BBL-F ปิดตลาดเช้านี้ อยู่ที่ 189.50 บาท ลบ 0.50 หรือ 0.26% สูงสุดที่ 190.50 บาท ต่ำสุดที่ 189.00 บาท มูลค่าซื้อขายที่ 1.91พันล้านบาท
อนึ่ง การซื้อขายบนกระดานต่างประเทศ (Foreign) ส่วนมากแล้วมักจะไม่ค่อยมีการซื้อขายด้วยมูลค่าที่สูงมากนัก ซึ่งการซื้อขายบิ๊กล็อตในครั้งนี้จึงถือว่าเป็นเรื่องแปลก